PMIndiaData/PMIndiaSum huggingface dataset:
نئے وزراء کے لئے لوک سبھا میں وزیر اعظم مودی کے تعارفی کلمات کا متن

عزت مآب اسپیکر صاحب، میں سوچ رہا تھا کہ آج ایوان میں جوش و خروش کا ماحول رہے گا کیوں کہ ہماری خواتین اراکین پارلیمنٹ کی ایک بڑی تعداد وزیر بن چکی ہے۔ آج مجھے خوشی ہوتی کہ بہت بڑی تعداد میں ہمارے دلت بھائی وزیر بنے ہیں۔خوشی ہوتی کہ آج ہمارے درج فہرست قبائل کے تمام ساتھی بڑی تعداد میں وزیر بنے ہیں ، ہر ایک کو اس سے خوشی ہوتی۔ عزت مآب اسپیکر صاحب، اس بار ایوان میں ہمارے ساتھی ممبران پارلیمنٹ جو کسان خاندان سے تعلق رکھتے ہیں ، دیہی علاقوں اور دیہی ماحول سےآتے ہیں ، سماجی و معاشی طور پر پسماندہ طبقے سے ہیں ، او بی سی سوسائٹی سے تعلق رکھتے ہیں ، انہیں بڑی تعداد میں وزراء کی کونسل میں شامل ہونے کا موقع ملا ، ان کا تعارف کرانے میں خوشی ہوتی ، ہر بینچ سے ، بینچ کو تھپتھپا کر ان کی عزت افزائی کی جاتی۔ لیکن شاید ملک کے دلت طبقے سے تعلق رکھنے والے افراد وزیر بنیں ، ملک کی خواتین وزیر بنیں ، ملک میں او بی سی برادری سے تعلق رکھنے والے اراکین پارلیمان مرکزی کابینہ میں شامل ہوئے، ملک کے کسانوں کے بیٹے وزیر بنے ، یہ بات کچھ لوگوں کو راس نہیں آتی ہے اور اسی وجہ سے ان کا تعارف کرانے کی بھی اجازت نہیں دیتے ہیں۔ اور اسی لئے ، معزز اسپیکر صاحب ، کابینہ کے نومنتخب اراکین کو لوک سبھا میں متعارف سمجھا جائے۔
وزیر اعظم سردار ولبھ بھائی پٹیل نیشنل پولیس اکیڈمی میں  نو آموز آئی پی ایس افسران کے ساتھ 31 جولائی کو بات چیت کریں گے

نئی دہلی۔ 30 جولائی وزیراعظم جناب نریندر مودی 31 جولائی 2021 کو صبح 11 بجے ویڈیو کانفرنسنگ کے ذریعہ سردار ولبھ بھائی پٹیل نیشنل پولیس اکیڈمی میں نو آموز آئی پی ایس افسران سے خطاب کریں گے۔ وہ پروگرام کے دوران نو آموز افسران سے بھی بات چیت کریں گے۔ اس موقع پر مرکزی وزیر داخلہ امیت شاہ اور وزیر مملکت (داخلہ) نتیہ نند رائے موجود ہوں گے۔ سردار ولبھ بھائی پٹیل نیشنل پولیس اکیڈمی کے بارے میں سردار ولبھ بھائی پٹیل نیشنل پولیس اکیڈمی (ایس وی پی این پی اے) ملک کا ایک ممتاز پولیس ٹریننگ ادارہ ہے۔ یہ انڈین پولیس سروس کے افسران کو انڈکشن لیول پر تربیت دیتی ہے اور آئی پی ایس افسران کی خدمت کے لیے مختلف ان سروس کورسز کا انعقاد کرتی ہے۔ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیراعظم نے جی 7 سربراہ کانفرنس کے پہلو بہ پہلو کناڈا کے وزیراعظم کے ساتھ ملاقات کی

وزیراعظم جناب نریندر مودی نے جرمنی کے شلوس ایل مؤ میں جی 7 کی سربراہ کانفرنس کے پہلو بہ پہلو 27 جون 2022 کو کناڈا کے وزیراعظم عزت مآب جناب جسٹن ٹروڈیو کے ساتھ ایک دوطرفہ ملاقات کی ۔ مشترکہ اقدار کی حامل دو عظیم الشان جمہوری حکومتوں کے رہنماؤں کی حیثیت سے انہوں نے ایک نتیجہ خیز ملاقات کی ۔ اس ملاقات میں انہوں نے ہندوستان۔ کناڈا دوطرفہ تعلقات پر تبادلہ خیال کیا اور تجارت، اقتصادی رابطوں، سیکورٹی اور دہشت گردی مخالف تعاون ، اس کے ساتھ ساتھ عوام سے عوام کے درمیان تعلقات کو مزید مضبوط کرنے پر اتفاق رائے ظاہر کیا ۔ ان رہنماؤں نے باہمی مفاد کے عالمی اور علاقائی امور پر بھی تبادلہ خیال کیا۔
وزیراعظم نے 49 ویں گورنرس کانفرنس  کے ابتدائی اجلاس  کا افتتاح کیا

نئیدہلی،04جون ۔وزیراعظم جناب نریندرمودی نے آج راشٹرپتی بھو ن میں 49 ویں گورنرس کانفرنس کے ابتدائی اجلاس سے افتتاحی خطاب کیا۔ گورنروں کی کانفرنس سے خطاب کے دوران وزیر اعظم نے تفصیل سے ان امور اور طریقوں کا تذکرہ کیا جن کے ذریعہ گورنر حضرات زندگی کے مختلف میدانوں میں اپنے تجربات کی رابطہ کاری کرسکیں تاکہ عوام الناس کو مختلف مرکزی ترقیاتی اسکیموں کا فائدہ حاصل ہوسکے ۔انہوں نے کہا کہ ہمارے ملک میں گورنر ایک ایسا ادارہ ہے جو وفاقی ڈھانچے اور آئینی فریم ورک میں رہتے ہوئے اہم کردار ادا کرتا ہے ۔ انہوں نے کہا کہ ریاستوں کے گورنر حضرات بالخصوص جن ریاستوں میں قبائلی آبادی کی تعداد نمایاں طور سے زیادہ ہے ، ان ریاستوں کے گورنر حضرات اس امر کو یقینی بنانے میں اہم کردار اد ا کرسکتے ہیں ۔جن میں قبائلی برادریوں کو تعلیم ، کھیل کو د اور مالیاتی مجموعیت کے میدان میں سرکار ی اقدامات سے زیادہ سے زیادہ فائدہ پہنچایا جاسکتا ہے ۔ انہوں نے کہا کہ قبائلی برادریوں نے ہمارے ملک کی جدوجہد آزادی میں کلیدی کردار ادا کیا تھا ۔ جس کا اعتراف ڈجیٹل میوزیم جیسے مواقع کے ذریعہ آنے والی نسلوں کو ، ان کے اجدا د کی ملک کی جدوجہد آزادی میں کلیدی خدمات فراہم کراکے کیا جاسکتا ہے۔ وزیراعظم نے کہا کہ گورنر حضرات پر یونیورسٹیوں کے وائس چانسلر ز کے مناصب کی ذمہ داری بھی ہوتی ہے۔ 21 جو ن کو منعقد کئے جانے والے بین الاقوامی یوگا دوس کو نوجوانوں میں یوگا کے بارے میں وسیع تر بیداری پیدا کرنے کے نمایاں موقع کے طور پر استعمال کیا جاسکتا ہے۔ اسی طرح یونیورسٹیاں بھی مہاتما گاندھی کے 150 ویں یوم پیدائش کی تقریبات میں مرکزی مقام کی حیثیت اختیار کرسکتی ہیں ۔ اس موقع پر وزیر اعظم نے نیشنل نیوٹریشن مشن ،مواضعات کی برق کاری اور ایسپریشنل اضلاع میں ترقیاتی معیار بندی جیسے کلید ی امور کے مرکزی خیال کاتذکرہ کیا ۔ انہوں نے مشورہ دیا کہ گورنر حضرات ان مواضعات کا سفر کرکے جنہیں حال ہی میں برق کاری کی سہولت فراہم کرائی گئی ہے ،خود ہی موقع پر برق کاری کی سہولت فراہم کرائے جانے کی تصدیق کرسکتے ہیں۔ وزیراعظم نے مزید کہا کہ اس سال 14 اپریل سے شروع ہونے والے گرام سوراج ابھیان میں سرکار کی سات اسکیموں کو 16 ہزارسے زائد مواضعات میں پوری طرح روبہ عمل لایا جارہا ہے ۔ان مواضعات کو جن بھاگیداری کے ذریعہ سات مسائل سے نجات حاصل ہوگئی ہے اور اب گرام سوراج ابھیان کو مزید 65 ہزار مواضعات میں توسیع دی جارہی ہے ۔ اس توسیع کی تکمیل کا نشانہ 15 اگست مقرر کیا گیا ہے۔ وزیراعظم نے کہا کہ اگلے سال 50 ویں گورنرس کانفرنس ک تیاریاں فوری طورسے شروع کی جانی چاہئیں ۔ یہ کوشش اس اجتماع کو مزید سود مند بنائے جانے معاون ہوسکتی ہے۔ 2911U-
وزیراعظم نے عورتوں کے 50 میٹر رائفل 3 پوزیشن ایونٹ میں  چاندی کا تمغہ جیتنے کیلئے انجم مودگل کو مبارکباد دی

نئی دہلی،13 ؍اپریل؍وزیراعظم جناب نریندر مودی نے آج نشانے باز انجم مدگل کو مبارکباد دی ہے۔ جنہوں نے گولڈ کوسٹ دولت مشترکہ کھیلوں میں عورتوں کے 50 میٹر رائفل 3پوزیشن ایونٹ میں چاندی کا تمغہ جیتا ہے۔ وزیراعظم نے کہا کہ مجھے عورتوں کے 50 میٹر رائفل 3 پوزیشن ایونٹ میں چاندی کا تمغہ جیتنے کیلئے انجم مدگل پر فخر ہے۔
وزیراعظم نے معروف ٹینس کھلاڑی جناب نریش کمار کے انتقال پر تعزیت کااظہار کیا

وزیراعظم جناب نریندر مودی نے معروف ٹینس کھلاڑی جناب نریش کمار کے انتقال پر گہرے رنج و غم کااظہار کیا ۔ ایک ٹویٹ میں وزیراعظم نے کہا : ’’ ہندوستانی کھیل میں جناب نریش کمار کے شاندار تعاون کو ہمیشہ یاد رکھا جائے گا ،انہوں نے ٹینس کو مقبول بنانےمیں اہم کردارادا کیا ہے ، ایک عظیم کھلاڑی ہونے کے علاوہ وہ ایک غیرمعمولی سرپرست بھی رہے ہیں ۔ ان کے انتقال سے دکھی ہوں، ان کے کنبےاور دوستوں کو تعزیت۔ اوم شانتی‘‘۔
وزیراعظم نے ڈاکٹر شیاما پرساد مکھرجی کو ان کے یوم پیدائش پر خراج عقیدت پیش کیا

نئی دہلی، 6جولائی 2020، وزیراعظم جناب نریندر مودی نے ڈاکٹر شیاما پرساد مکھرجی کو آج ان کے یوم پیدائش پر خراج عقیدت پیش کیا ہے۔ وزیراعظم نے کہا کہ میں ڈاکٹر شیاما پرساد مکھرجی کو ان کے یوم پیدائش پر نمن کرتا ہوں۔ انہوں نے، جو ایک عظیم محب وطن تھے، بھارت کی ترقی کے لیے مثالی تعاون کیا ہے۔ انہوں نے بھارت کے اتحاد کو بڑھانے کے لیے جراتمندانہ کوششیں کیں۔ان کے خیالات و نظریات پورے ملک میں لاکھوں لوگوں کو قوت بخشتے ہیں۔
آج کا آتم نربھر بھارت پیکیج سماج کے سبھی طبقات کی مدد کرنے کی حکومت کی کوششوں کا ایک تسلسل ہے: وزیر اعظم

نئی دہلی، 12 /نومبر 2020 ۔ وزیر اعظم جناب نریندر مودی نے کہا ہے کہ آج کا آتم نربھر بھارت پیکیج سماج کے سبھی طبقات کی مدد کرنے کی حکومت کی کوششوں کا ایک تسلسل ہے۔ ایک ٹوئیٹ میں وزیر اعظم جناب نریندر مودی نے کہا ہے کہ ’’آج کا آتم نربھر بھارت پیکیج سماج کے سبھی طبقات کی مدد کرنے کی ہماری کوششوں کو آگے بڑھاتا ہے۔ ان اقدامات سے روزگار کے مواقع پیدا کرنے، دباؤ کے شکار شعبوں کو راحت دینے، لیکویڈیٹی کو یقینی بنانے، مینوفیکچرنگ کو تقویت دینے، ریئل اسٹیٹ کے شعبے کو آمادۂ عمل کرنے اور کسانوں کو سہارا دینے کے عمل میں مدد ملے گی۔‘‘
وزیراعظم نے  اہل وطن کو پرشو رام جینتی کی مبارکباد دی ہے

نئی دلّی ،یکم مئی، 2022/ وزیراعظم جناب نریندر مودی نے پرشورام جینتی کے موقع پر اہل وطن کو مبارکباد پیش کی ہے؛ اپنے ایک ٹوئیٹ میں وزیراعظم نے کہا: ’’اہل وطن کو پرشورام جینتی کی ڈھیروں مبارکباد۔ بھگوان پرشو رام اپنے رحم دلی اور مدد کے ساتھ ہی اپنی شجاعت اور بہادری کے لئے قابل احترام ہیں۔‘‘
وزیراعظم نے پروفیسر ششی کمار چترے کے انتقال پر تعزیت کا اظہار کیا

نئی دہلی،11 جنوری ، 2021 /وزیراعظم جناب نریندر مودی نے پروفیسر ششی کمار چترے کے انتقال پر افسوس کا اظہار کیا ہے۔ ایک ٹوئیٹ میں وزیراعظم نے کہا کہ مجھے پروفیسر ششی کمار چترے کی موت کی خبر سن کر افسوس ہوا ہے۔ وہ اجرام فلکیات میں اور شمسی طبیعیات ، کشش شکل کی لینسنگ اور سائنس کی تعلیم جیسے موضوعات پر اپنے کام کےلیے یاد رکھے جائیں گے۔ ان کا قابل قدر کام آنے والے وقتوں میں طلبا کو جذبہ فراہم کرتا رہے گا۔ اوم شانتی۔ ۔۔۔۔۔۔۔۔۔۔۔۔۔۔۔۔۔ ش ح ۔ اس۔ ت ح ۔ 296U –
وزیراعظم نے ممبئی میں کاروباری سربراہوں سے بات چیت کی

نئی دہلی،26/جون۔وزیراعظم جناب نریندر مودی نے ممبئی میں کاروباری سربراہوں سے ملاقات کی اور ان سے بات چیت کی۔ہندوستانی معیشت کو پیش کرنے والے 41 کاروباری لیڈر بات چیت کے دوران موجود تھے۔ دو گھنٹے سے زیادہ وقت تک چلنے والی اس میٹنگ میں ان پالیسی اصلاحات اور اقدامات پر تبادلہ خیال ہوا ۔ جو گزشتہ چار سال کےد وران مرکزی حکومت کی طرف سے کئے گئے ہیں۔ معاشی ترقی اور دیگر شعبوں میں کی جانے والی ترقی میں صنعت کی خدمات پر بھی بات چیت ہوئی۔ صنعت کے بہت سے نمائندوں نے ملک میں کاروباری ماحول کو بہتر بنانے کے تئیں حکومت کے اقدامات کی تعریف کی اور انہوں نے کہا کہ اس سے ملک کی ترقی کی راہ ہموار ہوگی۔ انہوں نے نئے بھارت کے وزیراعظم جناب نریندر مودی کے وژن کی بھی توثیق کی۔ وزیراعظم نے حال ہی میں اسٹارٹ اپ اور صنعتکاروں کے ساتھ بات چیت کی تھی۔انہوں نے کہا تھا کہ ایک مثبت مائنڈ سیٹ اور کچھ کرنے کا جذبہ ملک کو اب آگے لے جارہا ہے۔ انہوں نے کارپوریٹ سیکٹر سے اپیل کی تھی کہ وہ زرعی سیکٹر میں بڑے پیمانے پر سرمایہ کاری کرے۔ گھریلو سطح پر سامان تیار کرنے کو فروغ دینے کی ضرورت پر زور دیتے ہوئے انہوں نے طبی آلات، الیکٹرانکس اور دفاعی سازو سامان جیسے شعبوں میں پیداوار کو بڑھانے کی ضرورت کے بارے میں اظہار خیال کیا تھا۔ اس سے پہلے وزیر خزانہ جناب پیوش گوئل نے ان اقدامات کو اجا گر کیا جو گزشتہ چار سال کے عرصے میں مرکزی حکومت کی طرف سے کئے ہے تاکہ ملک کی معیشت کو آگے لے جایا جاسکیں۔انہوں نے پالیسی اقدامات ، ترقی ، اختراع کے جذبے اور ٹیکنالوجی کے لئے اپنائی جانے والی اپروچ کا بھی ذکر کیا۔
کابینہ نے ، پیٹرولیم اینڈ سیفٹی  آرگنائزیشن  ( پی ای ایس  او ) جو انڈین  پیٹرولیم اینڈ  ایکسپلوسیو ز سیفٹی  سروس  ( آئی پی ای  ایس ایس)  کےنام سے جانی جاتی ہے ، کے تکنیکی  کیڈر کی گروپ  ‘‘ اے ’’ سروس کے کیڈر تجزیہ  اور تشکیل  کو اپنی منظوری دی

نئی دہلی، 02 مئی / وزیر اعظم جناب نریندر مودی کی سربراہی میں مرکزی کابینہ نے ، پیٹرولیم اینڈ سیفٹی آرگنائزیشن ( پی ای ایس او ) جو انڈین پیٹرولیم اینڈ ایکسپلوسیوز سیفٹی سروس ( آئی پی ای ایس ایس ) کے نام سے جانی جاتی ہے ، کے تکنیکی کیڈر کی گروپ ‘‘ اے ’’ سروس کے کیڈر تجزیہ اور تشکیل کو اپنی منظوری دے دی ہے ۔ اس قدم سے ادارے کی صلاحیت اور اہلیت میں اضافہ ہو گا اور اس کے گروپ ‘‘ اے ’’ افسران کے کیریئر میں ترقی کو بھی فروغ حاصل ہو گا ۔ پس منظر پی ای ایس او ، ڈپارٹمنٹ آف انڈسٹریل پالیسی اینڈ پروموشن ( ڈی آئی پی پی) کے تحت ایک ذیلی ( سب آر ڈینیٹ ) / ما تحت آفس ہے ۔ یہ ادارہ 1898 سے دھماکہ خیز مادہ ، کمپریسڈ گیسیس اور پیٹرولیم جیسے مادے کے تحفظ کے نظم و ضبط کو بر قرار رکھنے میں ایک نوڈل ایجنسی کے طور پر ملک کی خدمت کر رہی ہے ۔ گذشتہ برسوں کے دوران پی ای ایس او کے رول اور ذمہ داریوں میں اضافہ اور تبدیلی ہوئی ہے اور اس کا پھیلاؤ کئی دیگر میدانوں إیں ہوا ہے ۔ آج یہ ادارہ متعدد سلامتی سے متعلق میدانوں جیسے دھماکہ خیز مادہ ، پیٹرولیم ، کمپریسڈ گیسوں ، پریشر برتنوں ، گیس سلینڈروں ، ملک کے پار تک پائپ لائنوں ، لکویفائیڈ نیچرل گیس ( ایل این جی ) ، سی این جی ، آٹو ایل پی جی وغیرہ کے ساتھ کام کر رہا ہے ۔ ( م ن ۔ ش ت ۔ ع ا ) ( 02 – 05 – 2018 )
وزیراعظم کا کہنا ہے کہ حکومت تمام موضوعات پر گفت وشنید کے لئے تیار ہے

نئی دہلی ،18نومبر :وزیراعظم جناب نریندر مودی نے پارلیمنٹ کے رواں اجلاس کوازحد اہم قرار دیا ہے کیوں کہ یہ راجیہ سبھا کا 250واں اجلاس ہوگا ساتھ ہی ساتھ آئین ہند کا 70واں برس بھی ہوگا۔ وزیراعظم آج پارلیمنٹ کے سرمائی اجلاس کے آغاز سے قبل میڈیا سے خطاب کررہے تھے۔ انہوں نے راجیہ سبھا کی ستائش کرتے ہوئے کہا کہ ایوان بالا نے بھارت کو ترقی کے راستے پر گامزن بنانے میں اہم کردار ادا کیا ہے۔ وزیراعظم نے کہا کہ دوستو، 2019 میں یہ پارلیمنٹ کا آخری اجلاس ہے اور یہ ازحد اہم اجلاس ہے کیوں کہ یہ راجیہ سبھا کا250واں اجلاس ہے جس نے ملک کو ترقی اور پیش رفت کے راستے پر گامزن کرنے میں ایک محوری کردار ادا کیا ہے۔ 26نومبر کو بھارت 70واں یوم آئین منائےگا۔ بھارتی آئین کو 26نومبر 1949کو اختیار کیا گیا تھا اور اس سال یہ 70برس مکمل ہوجائیں گے۔ وزیراعظم نے کہا کہ آئین وہ عظیم فلسفہ ہے جس نے بھارت کے اتحاد، یکجہتی اور تنوع کو قائم ودائم رکھا ہے۔ 26نومبر کو ہم 70واں یوم آئین منارہے ہیں اور اس کو اختیار کیے جانے کا70 برس مکمل کررہے ہیں۔ یہ آئین ملک کے اتحاد ، ملک کی یکجہتی اور ملک کے تنوع کی بقاء کا ضامن ہے، یہ اپنے آپ میں بھارت کے حسن پر احاطہ کرتا ہے اور یہی ملک کی روح رواں ہے۔ پارلیمنٹ کا اجلاس ہمارے آئین کے 70برس مکمل ہونے کے سلسلے میں عوامی بیداری کا ایک ذریعہ ثابت ہونا چاہئے۔ وزیراعظم نے تمام اراکین پارلیمنٹ سے گزارش کی کہ وہ مختلف النوع مباحثوں میں سرگرمی کے ساتھ اور پوری مثبت فکر کےساتھ حصہ لیں جیسا کہ انہوں نے گزشتہ اجلاس میں کیا تھا تاکہ ملک ان کے مباحثوں سے بہترین نتائج حاصل کرسکے اور انہیں ملک کی ترقی اور فلاح وبہبود کیلئے بروئے کار لایا جاسکے۔ گزشتہ چند دنوں کے دوران ہم نے تقریباً تمام پارٹیوں کے مختلف النوع رہنماؤں سے ملاقات کرنے کا موقع حاصل کیا ہے۔ گزشتہ اجلاس جو نئی حکومت کے قیام کے فوراً بعد عمل میں آیا تھا ، اسی طر ح سے یہ اجلاس بھی تمام اراکین پارلیمنٹ کی سرگرم اور مثبت شرکت پر مبنی ہونا چاہئے۔ گزشتہ اجلاس کے دوران غیرمعمولی حصولیابیاں ہوئی تھیں ۔ میں عوام الناس کے سامنے فخر کے ساتھ یہ اعتراف کرنا چاہتا ہوں کہ ان حصولیابیوں کا تعلق نہ تو حکومت سے ہے نہ ہی برسراقتدار جماعت سے بلکہ اس کا سہرا پوری پارلیمنٹ کے سر جاتا ہے اور تمام تر اراکین ان حصولیابیوں کے صحیح امین ہیں۔ میں ایک مرتبہ پھر تمام اراکین پارلیمنٹ کے تئیں اظہار تشکر کرتا ہوں کہ انہوں نے سرگرمی سے شرکت کی اور توقع کرتا ہوں کہ یہ اجلاس بھی ایک نئی قوت عمل کے ساتھ شروع ہوگا جو ملک کی ترقی کیلئے ہوگی۔ ہم چاہتے ہیں کہ ان تمام موضوعات پر بحث کی جائے اور یہ ضروری ہے کہ ہم جہاں تک ممکن ہو خواہ وہ ہمارے موافق ہو ں یا اس کے برعکس ہم اس کا استعمال بہترین حل کے طور پر کریں یعنی اخذ ہونے والے نتائج کو ملک کی فلاح وبہبود کیلئے استعمال کیا جائے۔ میں تمام اراکین کو اپنی جانب سے نیک تمنائیں پیش کرتا ہوں۔
وزیر اعظم جناب نریندر مودی کی کدامبی شری کانت کو  ڈنمارک اوپن سُپر سیریز پرئمیر 2017  میں کامیابی پر مبارکباد

نئی دہلی۔23 اکتوبر؛ وزیر اعظم جناب نریندر مودی نے بھارتی بیڈمنٹن کھلاڑی کدامبی شری کانت کو، ڈنمارک اوپن سُپر سیریز پرئمیر 2017 میں فتح حاصل کرنے پر مبارکباد پیش کی ہے۔ اپنے تہنیتی پیغام میں وزیر اعظم نریندر مودی نے کہا کہ ‘‘کدامبی شری کانت ، ڈنمارک اوپن سپر سیریز میں آپ کی یقابل ذکر فتح کے لیے آپ کو مبارکباد۔ آپ کی اس فتح نے ہر ایک بھارتی کا سر فخر سے بلند کردیا ہے اور وہ مسرت سے سرشار ہے ۔ (م ن ۔ ۔ ن ر۔ )
بھارت۔ آسٹریلیا ورچووَل سربراہ ملاقات

نئی دہلی، 17 مارچ 2022: وزیر اعظم جناب نریندر مودی اور آسٹریلیا کے وزیر اعظم عزت مآب جناب اسکاٹ موریسن 21 مارچ 2022 کو دوسری بھارت۔آسٹریلیا ورچووَل سربراہ ملاقات کا اہتمام کریں گے۔ یہ سربراہ ملاقات، 4 جون 2020 میں منعقد ہوئی اُس اولین تاریخی سربراہ ملاقات کے بعد منعقد ہونے جارہی ہے جس نے دونوں ممالک کے تعلقات کو آگے بڑھاتے ہوئے اسے جامع کلیدی شراکت داری کا درجہ دیا تھا۔ آئندہ منعقد ہونے والی ورچووَل سربراہ ملاقات کے دوران، قائدین جامع کلیدی شراکت داری کے سلسلے میں مختلف پہل قدمیوں کے تحت ہوئی پیش رفت کے بارے میں جانکاری حاصل کریں گے۔ یہ سربراہ ملاقات بھارت اور آسٹریلیا کے درمیان متعدد شعبوں میں نئی پہل قدمیوں اور افزوں تعاون کو آگے بڑھانے میں مدد فراہم کرے گی۔ توقع کی جاتی ہے کہ قائدین تجارت، اہم معدنیات، نقل مکانی و نقل و حرکت، اور تعلیم سمیت دیگر شعبوں میں قریبی تعاون کا عہد کریں گے۔ قائدین کے ذریعہ باہمی مفادات پر مبنی علاقائی اور بین الاقوامی موضوعات پر تبادلہ خیالات کیے جائیں گے۔ یہ سربراہ ملاقات دونوں ممالک کے ذریعہ اپنے باہمی تعلقات سمیت علاقائی اور عالمی موضوعات پر اپنے قریبی تعاون کو دی جانے والی اہمیت کو بھی اجاگر کرتی ہے۔ بھارت۔ آسٹریلیا جامع کلیدی شراکت داری نے ترقی کا سلسلہ جاری رکھا ہے اور دونوں ممالک کووِڈ۔19 وبائی مرض کے باوجود، سائنس اور تکنالوجی، دفاع، سائبر، اہم اور کلیدی اشیاء، آبی وسائل انتظام کاری، پبلک ایڈمنسٹریشن اور حکمرانی سمیت متعدد شعبوں میں ایک دوسرے کو مسلسل قریبی تعاون فراہم کر رہے ہیں۔ وزیر اعظم مودی اور وزیر اعظم موریسن نے ماہ ستمبر 2021 میں واشنگٹن ڈی سی میں، کووِڈ۔19 وبائی مرض کے بعد ، کواڈ قائدین کی سربراہ ملاقات کے شانہ بہ شانہ ، اولین بہ نفس نفیس ملاقات کی تھی اور گلاسگو میں نومبر 2021 میں سی او پی 26 کے شانہ بہ شانہ، لچکدار سجزیرہ نما ممالک کے لیے بنیادی ڈھانچہ (آئی آر آئی ایس)کو مشترکہ طور پر لانچ کیا تھا۔
وزیر اعظم نے سرمایہ کاروں کو بتایا کہ بھارت میں شہرکاری کے شعبہ میں سرمایہ کاری کے لئے زبردست مواقع موجود ہیں

نئی دہلی، 17 نومبر 2020: وزیر اعظم جناب نریندر مودی نے سرمایہ کار حضرات کو بھارتی شہرکاری کے شعبہ میں سرمایہ کاری کرنے کے لئے مدعو کیا ہے۔ تیسرے سالانہ بلومبرگ نئے اقتصادی فورم سے آج ویڈیوکانفرنسنگ کے توسط سے خطاب کرتے ہوئے، وزیر اعظم نے کہا، ’’اگر آپ شہرکاری میں سرمایہ کاری کرنا چاہتے ہیں تو بھارت میں آپ کے لئے زبردست مواقع موجود ہیں۔ اگر آپ اختراع میں سرمایہ کاری کرنے کے خواہاں ہیں، تو بھارت میں آپ کے لئے زبردست مواقع موجود ہیں۔ اگر آپ پائیدار حل کے لئے سرمایہ کاری کرنا چاہتے ہیں تو بھارت میں آپ کے لئے زبردست مواقع موجود ہیں۔ یہ مواقع ایک متحرک جمہوریت کے ساتھ حاصل ہوتے ہیں۔ ایک کاروباری دوست ماحول، ایک زبردست منڈی، اور ایک حکومت، جو بھارت کو ترجیحی عالمی سرمایہ کاری مقام بنانے میں کوئی کسر نہیں چھوڑے گی۔‘‘ جناب مودی نے کہا کہ مابعد کووِڈ دنیا کو نئے سرے سے شروعات کرنے کی ضرورت پیش آئے گی، حالانکہ یہ شروعات طریقہ کار کو از سرنو ترتیب دیے بغیر ممکن نہیں ہے۔ اس کے لئے سوچ، طریقہ کار اور رواجوں کو ازسر نو ترتیب دینے کی ضرورت پیش آئے گی۔ وبائی مرض نے ہر شعبے میں نئے پروٹوکول تیار کرنے کے لئے موقع فراہم کیا ہے۔ وزیر اعظم نے مزید کہا کہ، ’’اگر ہم مستقبل کے لئے لچکدار نظام تیار کرنا چاہتے ہیں تو دنیا کو اس موقع کو ہاتھ سے نہیں جانے دینا چاہئے۔ ہمیں مابعد کووِڈ دنیا کو درکار ضرورتوں کے بارے میں سوچنا چاہئے۔ ہمارے شہری مراکز کو بہتر بنانے کا عمل اس سلسلے میں ایک اچھی شروعات ہوگی۔ شہری مراکز کو بہتر بنانے کے عمل کے بارے میں بات کرتے ہوئے وزیر اعظم مودی نے صحتیابی کے عمل سے گزر رہے لوگوں پر توجہ مرکوز کرنے پر زور دیا۔ عوام کو بڑے وسائل اور برادریوں کو بڑا بلڈنگ بلاک قرار دیتے ہوئے وزیر اعظم نے کہا، ’’اس وبائی مرض نے ایک مرتبہ پھر اس اہمیت کو اجاگر کر دیا ہے کہ سوسائٹیوں اور کاروبار کے طور پر ہمارا سب سے بڑا وسیلہ ہمارے عوام ہیں۔ مابعد کووِڈ کی دنیا اسی کلیدی اور بنیادی وسیلے کو پروان چڑھاکر تعمیر کی جانی چاہئے۔‘‘ وزیر اعظم نے وبائی مرض کے دوران حاصل ہوئے اسباق کو آگے پہنچانے کی ضرورت پر زور دیا۔ لاک ڈاؤن کی مدت کے دوران صاف ستھرے ماحول کے بارے میں بات کرتے ہوئے انہوں نے کہا کہ کیا ہم ایسے پائیدار شہر بنا سکتے ہیں جہاں صاف ستھرا ماحول ایک عام بات ہو نہ کہ خاص بات؟ جناب مودی نے کہا کہ، ’’ ہماری کوشش یہ رہی ہےکہ بھارت میں شہری مراکز قائم کیے جائیں، جس میں تمام شہری سہولیات تو موجود ہوں لیکن اس کی روح گاؤں کی ہو۔‘‘ انہوں نے فورم کو بھارتی شہری علاقوں کے احیاء کے لئے ڈجیٹل انڈیا، اسٹارٹ اپ انڈیا، واجبی لاگت والے مکانات، رئیل اسٹیٹ (ریگولیشن) ایکٹ اور 27 شہروں میں میٹرو ریل جیسی حالیہ پہل قدمیوں کے بارے میں بتایا۔ انہوں نے فورم کو مطلع کرتے ہوئے کہا کہ، ’’ہم 2022 تک 1000 کلو میٹر طویل میٹرو ریل نظام فراہم کرانے کے راستے پر گامزن ہیں۔‘‘ وزیر اعظم نے کہا کہ، ’’ہم نے دو مراہل پر مشتمل طریقہ کار کے توسط سے 100 اسمارٹ شہروں کا انتخاب کیا ہے۔ یہ ایک ملک گیر مسابقتی عمل تھا جو کوآپریٹیو اور مسابقتی وفاقیت کے فلسفے کی حمایت کرتا ہے۔ ان شہروں نے دو لاکھ کروڑ روپئے یا 30 بلین ڈالر کے بقدر کے پروجیکٹوں کو تیار کیا ہے۔ اور ایک لاکھ چالیس ہزار کروڑ روپئے یا 20 بلین ڈالر کے بقدر کے پروجیکٹ یا تو مکمل ہو چکے ہیں یا تکمیل کے قریب ہیں۔
وزیراعظم  12 جنوری کو تمل ناڈو میں 11نئے میڈیکل کالجوں اورکلاسیکل تمل  کے مرکزی  ادارے کے نئے کیمپس کا افتتاح کریں گے

وزیراعظم جناب نریندرمودی 12جنوری ، 2012 کو شام چاربجے ویڈیوکانفرنسنگ کے ذریعہ پورے تمل ناڈو میں 11نئے گورنمنٹ میڈیکل کالجوں اور چینئ میں کلاسیکل تمل کے مرکزی ادارے کے نئے کیمپس کا افتتاح کریں گے ۔یہ نئے میڈیل کالج لگ بھگ 4000کروڑروپے کی تخمینہ لاگت سے قائم کیے جارہے ہیں ۔ ان میں سے تقریبا2145کروڑروپے مرکزی حکومت ے فراہم کئے ہیں جب کہ بقیہ رقم تمل ناڈوسرکارنے فراہم کی ہے ۔ جن اضلاع میں نئے میڈیکل کالج قائم کئے گئے ہیں ، ان کے نام ہیں :ویرودھونگر، نمکّل ، دی ینلگیریز ، تروپّور ، تھروالور ، ناگاپٹینم ، ڈنڈی گل ، کلّا کریچی ، آریالور، راماناتھا پورم ، اورکرشنا گیری ۔ ان میڈیکل کالجوں کا قیام ، کفایتی میڈیکل تعلیم کو فروغ دینے اورملک کے تمام حصوں میں صحت سے متعلق بنیادی ڈھانچہ کو بہتربنانے سے متعلق وزیراعظم جناب نریندرمودی کی مسلسل کوششوں کے عین مطابق ہے ۔ ان نئے میڈیکل کالجوں کی مجموعی گنجائش 1450سیٹوں کی ہے اوریہ موجودہ ضلع /مخصوص اسپتالوں کے ساتھ منسلک ‘‘ نئے میڈکل کالج قائم کرنے سے متعلق مرکز کی سرپرستی کے تحت قائم کئے گئے ہیں ۔ مذکورہ اسکیم کے تحت ان اضلاع میں میڈیکل کالج قائم کئے جاتے ہیں ، جہاں کو ئی سرکاری ، یانجی میڈیکل کالج نہ ہو ۔چینی میں کلاسیکل تمل کے مرکزی ادارے (سی آئی سی ٹی ) کے ایک کیمپس کا قیام ، بھارتی ورثے کی حفاظت اور کلاسیکی زبانوں کے فروغ سے متعلق وزیراعظم کے نظریہ کے عین مطابق ہے۔ نئے کیمپس کے لئے مکمل فنڈ مرکزی حکومت نے فراہم کیاہے اوریہ 24کروڑروپے کی لاگت سے تعمیر کیاگیاہے ۔ سی آئی سی ٹی ، اب تک کرایہ کی ایک عمارت سے کام کررہاتھااور اب یہ ایک ئے تین منزلہ کیمپس سے کام کرے گا۔ یہ نیا کیمپس ایک وسیع ایک وسیع وعریض لائبریری ، ایک ای لائبریری ، سنیماہال اورایک ملٹی میڈیا ہال سے لیس ہے ۔ سی آئی سی ٹی ، مرکزی وزارت تعلیم کے تحت ایک خود مختار تنظیم ہے ۔اوریہ تحقیقی سرگرمیاں انجام دے کر کلاسیکی تمل زبان کے فروغ میں گراں مایہ تعاون کررہاہےتاکہ تمل زبان کی قدامت اورمنفرد نوعیت کو قائم کیاجاسکے ۔ اس انسٹی ٹیوٹ کی لائبریری ، 45000سے زیادہ قدیم تمل کتابوں کے ذخیرہ سے مالامال ہے ۔ کلاسیکل تمل کو فروغ دینے اور اس کے طلباء کی مدد کے لئے یہ انسٹی ٹیوٹ ، سیمناروں اورتربیتی پروگراموں کے انعقاد اور فیلوشپ وغیرہ عطاکرنے جیسی علمی سرگرمیاں انجام دے رہاہے ۔ اس ادارے کا مقصد ، ‘‘تھرو کوّرل ’’کا مختلف بھارتی زبانوں کے ساتھ ساتھ 100غیرملکی زبانوں میں ترجمہ کرنا اورانھیں شائع کرناہے ۔ یہ نیا کیمپس ، دنیا بھرمیں کلاسیکل تمل کو فروغ دینے سے متعلق اپنی کوشش میں ، انسٹی ٹیوٹ کے لئے تخلیقی کام کاج کے لئے ایک موثر ماحول فراہم کرے گا۔
وزیر اعظم نے جمہوریہ کوریا کے نومنتخب صدر عالی جناب یون سُک-یول سے فون پر بات چیت کی

نئی دہلی، 17/مارچ 2022 ۔ وزیر اعظم جناب نریندر مودی نے جمہوریہ کوریا کے نومنتخب صدر عالی جناب یون سُک- یول سے آج فون پر بات چیت کی۔ وزیر اعظم نے جمہوریہ کوریا کے حالیہ صدارتی انتخاب میں کامیابی پر عالی جناب یون کو مبارک باد دی۔ دونوں لیڈروں نے خاص طور پر موجودہ عالمی تناظر میں بھارت اور کوریا کے مابین خصوصی اسٹریٹیجک شراکت داری کو مزید وسیع اور گہرا بنانے کی اہمیت پر اتفاق کیا۔ انھوں نے متعدد ایسے شعبوں کے بارے میں تبادلہ خیال کیا جن میں دو فریقی تعاون کو بڑھانے کے امکانات ہیں اور اس سلسلے میں مل جل کر کام کرنے پر رضامندی ظاہر کی۔ دونوں لیڈروں نے آئندہ سال بھارت اور جمہوریہ کوریا کے مابین سفارتی تعلقات کے قیام کی 50ویں سال گرہ کو مشترکہ طور پر منانے کی اپنی خواہش پر بھی زور دیا۔ وزیر اعظم نے جتنا جلد ممکن ہوسکے عالی جناب یون کو بھارت کا دورہ کرنے کی دعوت دی۔
وزیراعظم 26 نومبر کو آر ای- انویسٹ2020 کا افتتاح کریں گے

نئی دہلی:24 نومبر، 2020:وزیراعظم جناب نریندر مودی 26 نومبر 2020 کو شام ساڑھے پانچ بجے ورچوول طریقے سے منعقدہ تیسری عالمی قابل تجدید توانائی سرمایہ کاری میٹنگ اور نمائش (آر ای- انویسٹ 2020) کا افتتاح کریں گے۔ اس کانفرنس کاا نعقاد 28-26 نومبر 2020 کے دوران نئی اور قابل تجدید توانائی کی وزارت کے ذریعے کیا جارہا ہے۔ آر ای-انویسٹ 2020 کے بارے میں آر ای- انویسٹ 2020 کا مرکزی خیال ‘پائیدار توانائی کی منتقلی کیلئے اختراعات’ ہے۔ اس میں قابل تجدید توانائی کے ذرائع اور مستقبل میں توانائی کے انتخاب اور مینوفیکچررز، ڈیولپرز،سرمایہ کاروں اور ا ختراع کاروں کی نمائش پر تین روزہ کانفرنس کا انعقاد کیا جائیگا۔ اس میں 75 سے زیادہ بین الاقوامی وزارتی وفود، 1000 سے زائد عالمی صنعتی لیڈران اور 50000 مندوبین کی شرکت کا امکان ہے۔ اس کا مقصد قابل تجدید توانائی کی ترقی اور تعیناتی کو تیزتر کرنے کی عالمی سطح پر کوشش میں اضافہ کرنا اور عالمی سرمایہ کاری برادری کو ہندوستانی توانائی کے اسٹیک ہولڈرس کےساتھ جوڑنا ہے۔ اس کا مقصد 2015 اور 2018 میں منعقدہ پہلے دو ایڈیشن کی کامیابی کو فروغ دینا ہے اور قابل تجدید توانائی میں سرمایہ کاری کو فروغ دینے کیلئے ایک بین الاقوامی فورم فراہم کرنا ہے۔ م ن۔م ع۔ ع ن